Document ID: 31985R1706

*****
ΚΑΝΟΝΙΣΜΟΣ (ΕΟΚ) αριθ. 1706/85 ΤΗΣ ΕΠΙΤΡΟΠΗΣ
της 21ης Ιουνίου 1985
για τροποποίηση του κανονισμού (ΕΟΚ) αριθ. 1477/85 που θεσπίζει εξαιρετικά μέτρα στηρίξεως της αγοράς στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως των αγορών στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 20,
Εκτιμώντας:
ότι λόγω της εξαιρετικής υγειονομικής καταστάσεως στον τομέα της εκτροφής που υπάρχει στο Βέλγιο, θεσπίστηκαν γι' αυτό το κράτος μέλος εξαιρετικά μέτρα στηρίξεως της αγοράς του χοιρείου κρέατος με τους κανονισμούς της Επιτροπής (ΕΟΚ) αριθ. 686/85 (3), (ΕΟΚ) αριθ. 772/85 (4), όπως τροποποιήθηκε από τον κανονισμό (ΕΟΚ) αριθ. 890/85 (5), (ΕΟΚ) αριθ. 978/85 (6), όπως τροποποιήθηκε από τον κανονισμό (ΕΟΚ) αριθ. 1086/85 (7), και (ΕΟΚ) αριθ. 1477/85 (8)·
ότι, όσον αφορά την αφρικανική πανώλη των χοίρων, η κατάσταση δεν έχει ακόμη τεθεί πλήρως υπό έλεγχο στην προσβεβλημένη περιοχή· ότι θα πρέπει, συνεπώς, να παραταθεί η προθεσμία που προβλέπεται για την υποβολή αιτήσεων ενισχύσεως δυνάμει του κανονισμού (ΕΟΚ) αριθ. 1477/85·
ότι τα όρια της προσβεβλημένης ζώνης τροποποιήθηκαν από τις αρμόδιες κτηνιατρικές υπηρεσίες αποκλείοντας μέρος των κοινοτήτων του Torhout και του Kortemark από την περιορισμένη ζώνη·
ότι θα πρέπει το αποθηκευμένο χοίρειο κρέας στη ζώνη μολύνσεως να επαναγορασθεί ενόψει της προκαταρκτικής θερμικής κατεργασίας για την τοποθέτησή του στην αγορά και, επομένως, δεν είναι πλέον απαραίτητο να χορηγηθεί σημαντικότερη ενίσχυση απ' ό,τι δίδεται γενικά στον τομέα αυτό· ότι θα πρέπει εφεξής να προβλεφθεί ότι, σε περίπτωση εξαγοράς, το οριστικό ποσοστό της ενισχύσεως που θα χορηγηθεί πρέπει να περιορισθεί προς το κανονικό ποσοστό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1477/85 τροποποιείται ως εξής:
1. Η ημερομηνία της 21ης Ιουνίου 1985 που αναφέρεται στο άρθρο 1 παράγραφος 1 αντικαθίσταται από την ημερομηνία της 19ης Ιουλίου 1985.
2. Το ποσοστό μειώσεως της ενισχύσεως κατά 30 %, που αναφέρεται στο άρθρο 7 παράγραφος 1 δεύτερο εδάφιο, αντικαθίσταται με το ποσοστό 40 %.
3. Το άρθρο 1 παράγραφος 1 δεύτερο εδάφιο αντικαθίσταται από το εξής κείμενο:
«Δικαιούνται ενισχύσεων μόνον τα προϊόντα που προέρχονται από χοίρους οι οποίοι εκτρέφονται και σφάζονται στην ακόλουθη ζώνη:
- περιοχές Tielt
Pittem
Meulebeke
Ardooi
Ingelmunster
Lendelede
Izegem
Ledegem
Moorslede
Stadem
Hooglede
Zonnebeke
Poelkapelle
Lichtervelde
Zwevezele
Roeselare·
- μια ζώνη ακτίνας 3 χιλιομέτρων γύρω από τις δύο εστίες στις κοινότητες Reninge και Ichtegem·
- κοινότητα του Kortemark εξαιρέσει της παλαιάς κοινότητας του Zarren-Werken·
- στην κοινότητα του Torhout, μια ζώνη ακτίνας 3 χιλιομέτρων γύρω από έξι εκμεταλλεύσεις στις οποίες οι βελγικές αρχές προέβησαν σε προληπτική σφαγή.
Ένας κατάλογος των προϊόντων τα οποία μπορεί να τύχουν των ενισχύσεων και τα σχετικά ποσά καθορίζονται στο παράρτημα.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιουνίου 1985.

Labels: 3
18
17
6